text: Pérez critica la "prepotència" del PP i de Bonig - My CMS
  Pallarés: "Estem al costat dels 'paranyers' per a aconseguir un marc legal que empare aquesta modalitat de caça selectiva, amb
  Compromís demana subvencionar la banda ampla en l'interior per reduïr l'escletxa digital
  Trenco: "Aquesta subvenció s'hauria de fer amb la col·laboració d'altres administracions, si escau, i així posar fi d'una vegada per
  L'Ajuntament de la Vall d'Uixó culmina la inversió de 500.000 euros en el Grup La Unió, les últimes actuacions han sigut l'asfaltat i
  BY Maria Pilar Méndez 19 septiembre, 2017 38 views0 comments
  El regidor d'Educació, Eduardo Pérez, lamenta la "prepotència" i l'actitud de "descortesia" demostrada pel Partit Popular en la recent visita de la presidenta del PPCV, Isabel Bonig, al CEIP José Soriano de Vila-real. Una visita que, denuncia, "no va ser comunicada ni a la direcció territorial ni al municipi". "Encara que és evident que té tot el dret, és una absoluta descortesia que demostra que el Partit Popular de la Comunitat i de Vila-real no ha abandonat l'actitud prepotent que ha caracteritzat la seua gestió al capdavant de les institucions", assenyala.
  ​"El Partit Popular vol fer de l'educació un camp de batalla; cosa a la que no estem disposats", indica Pérez, qui recorda que tots els grups municipals en el Ple de Vila-real van aprovar l'any passat una declaració institucional en suport al model lingüístic del col·legi José Soriano. "Ara ve Bonig a Vila-real, sense ni tan sols informar de la visita, a criticar el model plurilingüe de la Generalitat, però no a interessar-se de veritat per la situació del centre. Podria haver vingut, per exemple, a preguntar per les goteres del menjador del col·legi, fruit d'una construcció deficient que ja ens ha costat 10.000 euros", agrega el responsable d'Educació. Referent a açò, Pérez recorda que la reparació dels desperfectes de construcció del centre està pressupostada en uns 80.000 euros, per al finançament dels quals s'ha reclamat l'ajuda de la Conselleria. "No s'han preocupat d'açò Bonig ni el PP i tampoc han preguntat pel milió d'euros que ha hagut de pagar la ciutat en sentències urbanístiques perquè l'anterior govern del Partit Popular no va pagar als propietaris per la construcció del col·legi", denuncia l'edil.
  ​"A pesar de Bonig i del PP, dels seus intents per crear alarma on no la hi ha, el curs ha començat amb absoluta normalitat a Vila-real, amb tots els professors incorporats en els seus llocs, més inversió per alumne i un descens de les ràtios. L'equip de govern de Vila-real anem a seguir treballant amb humilitat i comptant amb tots, com vam fer en la defensa unànime del pla plurilingüe del Soriano o l'aula de 3 anys del Bisbe Pont, per a garantir la igualtat d'oportunitats i la qualitat de l'educació, com a eix vertebrador per a aconseguir una societat més justa", conclou.